Document ID: 31987R4150

ΚΑΝΟΝΙΣΜΟΣ (ΕΟΚ) αριθ. 4150/87 ΤΟΥ ΣΥΜΒΟΥΛΙΟΥ της 21ης Δεκεμβρίου 1987 για τον καθορισμό του κα εστώτος που εφαρμόζεται στις συναλλαγές της Ισπανίας και της Πορτογαλίας με τη Γιουγκοσλαβία, και για την τροποποίηση των κανονισμών (ΕΟΚ) αριθ. 449/86 και αριθ. 2573/87
ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδιώς το άρθρο 113,
την πρόταση της Επιτροπής,
Εκτιμώντας:
ότι έχει συναφθεί συμφωνία μεταξύ της Ευρωπαϊκής Οικονομικής Κοινότητας και της Σοσιαλιστικής Ομοσπονδιακής Δημοκρατίας της Γιουγκοσλαβίας(1);
ότι το πρωτόκολλο της παραπάνω συμφωνίας που θα συναφθεί συνεπεία της προσχώρησης της Ισπανίας και της Πορτογαλίας στην Κοινότητα πρέπει να εγκριθεί από τα συμβαλλόμενα μέρη σύμφωνα με τις ίδιες διαδικασίες τους;
ότι, εν αναμονή της ολοκλήρωσης αυτών των διαδικασιών που είναι απαραίτητες για την έναρξη ισχύος του εν λόγω πρωτοκόλλου, είναι σκόπιμο να καθοριστεί το καθεστώς που εφαρμόζεται στις συναλλαγές της Ισπανίας και της Πορτογαλίας με τη Γιουγκοσλαβία σε αντικατάσταση του καθεστώτος που έχει καθοριστεί με τον κανονισμό (ΕΟΚ) αριθ. 449/86(2), όπως τροποποιήθηκε από τον κανονισμό (ΕΟΚ) αριθ. 2573/87(3);
ότι ο κανονισμός (ΕΟΚ) αριθ. 2573/87 καθόρισε το καθεστώς που εφαρμόζεται στις συναλλαγές της Ισπανίας και της Πορτογαλίας με την Αλγερία, την Αίγυπτο, την Ιορδανία, το Λίβανο, την Τυνησία και την Τουρκία εν αναμονή της έναρξης ισχύος των πρωτοκόλλων που θα συναφθούν με αυτές τις χώρες συνεπεία της προσχώρησης της Ισπανίας και της Πορτογαλίας;
ότι είναι σκόπιμο να προσαρμοστεί ο κανονισμός (ΕΟΚ) αριθ. 2573/87 όσον αφορά τις συναλλαγές της Ισπανίας και της Πορτογαλίας με τη Γιουγκοσλαβία, και ότι ενδείκνυται να παρατεθούν οι προσαρμογές αυτές σε παράρτημα του παρόντος κανονισμού;
ότι είναι απαραίτητο να τροποποιηθεί το άρθρο 1 του κανονισμού (ΕΟΚ) αριθ. 449/86,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Αρθρο 1
1. ^Το Βασίλειο της Ισπανίας και η Πορτογαλική Δημοκρατία εφαρμόζουν στις συναλλαγές των προϊόντων που καλύπτονται από τη συμφωνία συνεργασίας μεταξύ της Ευρωπαϊκής Οικονομικής Κοινότητας και της Σοσιαλιστικής Ομοσπονδιακής Δημοκρατίας της Γιουγκοσλαβίας το καθεστώς που προκύπτει από αυτές τις συμφωνίες με την επιφύλαξη των ειδικών όρων που προβλέπονται στον κανονισμό (ΕΟΚ) αριθ. 2573/87.
2. ^Ο κανονισμός (ΕΟΚ) αριθ. 2573/87 εφαρμόζεται στις συναλλαγές με τη Γιουγκοσλαβία, αφού ληφθούν υπόψη οι ιδιαίτερες λεπτομέρειες που αναφέρονται στο παράρτημα του παρόντος κανονισμού.
Αρθρο 2
Στο άρθρο 1 του κανονισμού (ΕΟΚ) αριθ. 449/86, η Γιουγκοσλαβία προστίθεται στις μεσογειακές χώρες.
Αρθρο 3
Ο παρών κανονισμός αρχίζει να ισχύει την 1η Ιανουαρίου 1988.
Εφαρμόζεται μέχρι την έναρξη ισχύος του πρωτοκόλλου της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Σοσιαλιστικής Ομοσπονδιακής Δημοκρατίας της Γιουγκοσλαβίας, συνεπεία της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε καθε κράτος μέλος.
Βρυξέλλες, 21 Δεκεμβρίου 1987.

Labels: 3
18
15